കാൻഡിസ് കിങ്ങ്

കാൻഡിസ് കിങ്ങ് (മുമ്പ്, അക്കോളhttps://www.facebook.com/video.php?v=10154348077479968, ജനനം : മെയ് 13, 1987) ഒരു അമേരിക്കൻ നടിയും ഗായികയും ഗാനരചയിതാവുമാണ്. സി.ഡബ്ല്യു. സൂപ്പർനാച്ചുറൽ നാടകീയ പരമ്പരയായ ദി വാമ്പയർ ഡയറീസിലെ കരോലിൻ ഫോർബ്സ് എന്ന കഥാപാത്രത്തിലൂടെയും സ്പിൻ-ഓഫ് പരമ്പരകളായ ദി ഒറിജിനൽസ്, ലെഗസീസ് എന്നിവയിൽ അതേ കഥാപാത്രത്തെ ആവർത്തിച്ച് അവതരിപ്പിച്ചതിലൂടെയുമാണ് അവർ കൂടുതൽ അറിയപ്പെടുന്നത്.

 ആദ്യകാല ജീവിതം 
യു.എസിലെ ടെക്സസ് സംസ്ഥാനത്തെ ഹ്യൂസ്റ്റണിൽ പരിസ്ഥിതി എഞ്ചിനീയറായ കരോലിൻ ക്ലാർക്ക് അക്കോളയുടെയും കാർഡിയോതൊറാസിക് സർജനായ കെവിൻ അക്കോളയുടെയും മകളായി കാൻഡിസ് അക്കോള ജനിച്ചു. അവരുടെ മാതാപിതാക്കൾ തെക്കൻ ഇല്ലിനോയിയിൽ നിന്നുള്ളവരായിരുന്നു. അച്ഛൻ കാർബണ്ടെയ്ലിൽ നിന്നും അമ്മ ഹെറിനിൽ നിന്നുമായിരുന്നു. ഫ്ലോറിഡയിലെ എഡ്ജ്വുഡിൽ വളർന്ന അവർ ഒർലാൻഡോയിലെ ലേക്ക് ഹൈലാൻഡ് പ്രിപ്പറേറ്ററി സ്കൂളിൽ പഠിച്ചു. അവർക്ക് ഒരു ഇളയ സഹോദരനുണ്ട്.

 കരിയർ 

 സംഗീതം 
കണ്ണി=https://en.wikipedia.org/wiki/File:Candice_Accola_cropped.jpg|ഇടത്ത്‌|ലഘുചിത്രം|അക്കോള 2008 ൽ.
2006 ഡിസംബറിൽ, അക്കോള തന്റെ ആദ്യ ആൽബമായ ഇറ്റ്സ് ഓൾവേസ് ദി ഇന്നസെന്റ് വൺസ്, അമേരിക്കൻ ഐക്യനാടുകളിൽ സ്വതന്ത്രമായി പുറത്തിറക്കി. ആൽബത്തിലെ 14 ട്രാക്കുകളിൽ 12 എണ്ണത്തിലും അവർ സഹ-രചയിതാവായിരുന്നു. ബാക്കിയുള്ള 2 ട്രാക്കുകളിൽ ഒന്ന് 'ടിൽ ട്യൂസ്‌ഡേ'യിലെ ഹിറ്റ് ആൽബമായ "വോയ്‌സസ് കാരി" യുടെ കവർ ട്രാക്കും മറ്റൊന്ന് അമേരിക്കൻ ഹൈ-ഫൈയുടെ "ദി ബ്രേക്കപ്പ് സോങ്ങ്" എന്ന ഗാനം സ്ത്രീ  സ്വരത്തിൽ  "ഔവർ ബ്രേക്കപ്പ് സോങ്ങ്" എന്ന പേരിൽ മാറ്റിയെഴുതിയതുമാണ്. 2008-ൽ, ഈ ആൽബം ജപ്പാനിൽ വീണ്ടും പുറത്തിറങ്ങി, വലിയ വിജയം നേടി.

അമേരിക്കൻ ഗായിക മിലി സൈറസിന്റെ ബെസ്റ്റ് ഓഫ് ബോത്ത് വേൾഡ്സ് ടൂർ എന്ന സംഗീത പരിപാടിയിൽ പിന്നണി ഗായികയായി അക്കോള പ്രവർത്തിച്ചു. 2008-ൽ പുറത്തിറങ്ങിയ ഹന്നാ മൊണ്ടാന & മൈലി സൈറസ്: ബെസ്റ്റ് ഓഫ് ബോത്ത് വേൾഡ്സ് കൺസേർട്ട് എന്ന 3D സംഗീത ചിത്രത്തിലും അവർ കാൻഡിസ് കിങ് ആയിത്തന്നെ പ്രത്യക്ഷപ്പെട്ടു.

 അഭിനയം 
കണ്ണി=https://en.wikipedia.org/wiki/File:Candice_Accola_(9095215189).jpg|വലത്ത്‌|ലഘുചിത്രം|2013-ൽ യുണൈറ്റഡ് കിംഗ്ഡത്തിൽ ഒരു പത്രസമ്മേളനത്തിൽ അക്കോള.
ഹൗ ഐ മെറ്റ് യുവർ മദർ, സൂപ്പർനാച്ചുറൽ, ഡ്രോപ്പ് ഡെഡ് ദിവ തുടങ്ങിയ നിരവധി ടെലിവിഷൻ പരമ്പരകളിൽ അക്കോള അതിഥി വേഷത്തിൽ അഭിനയിച്ചിട്ടുണ്ട്. 2009 ജൂലൈയിൽ, ഉപേക്ഷിക്കപ്പെട്ട ഒരു അഭയകേന്ദ്രത്തിൽ ഒരു അമരത്വമുള്ള സ്ത്രീയെ കണ്ടെത്തുന്ന രണ്ട് ഹൈസ്കൂൾ ആൺകുട്ടികളെ കേന്ദ്രീകരിച്ചുള്ള ഡെഡ്ഗേൾ എന്ന ഹൊറർ ചിത്രത്തിൽ അവർ അഭിനയിച്ചു. അതേ വർഷം തന്നെ, ഹന്നാ മൊണ്ടാന മൂവിയിൽ അക്കോളയ്ക്ക് ഒരു ചെറിയ വേഷം ലഭിച്ചു.

2009-ൽ, അതേ പേരിലുള്ള ഒരു പുസ്തക പരമ്പരയുടെ ഒരു ചലച്ചിത്രാവിഷ്കാരമായ ദി വാമ്പയർ ഡയറീസിൽ അവർ അഭിനയിച്ചു. പരമ്പരയിലെ  പ്രധാന കഥാപാത്രങ്ങളിലൊരാളായ കരോലിൻ ഫോർബ്‌സിന്റെ വേഷത്തിലാണ് അക്കോള അഭിനയിച്ചത്. അവരുടെ വേഷം  രണ്ട് ടീൻ ചോയ്സ് അവാർഡുകൾ നേടിക്കൊടുത്തു. 2012 ജൂണിൽ, ഡേറ്റിംഗ് റൂൾസ് ഫ്രം മൈ ഫ്യൂച്ചർ സെൽഫ് എന്ന വെബ് പരമ്പരയുടെ രണ്ടാം സീസണിൽ, പ്രണയം നിലവിലില്ലെന്ന് വിശ്വസിക്കുന്ന 26 വയസ്സുള്ള ക്ലോയി കണ്ണിംഗ്ഹാമിന്റെ വേഷത്തിൽ അവർ അഭിനയിച്ചു. പത്ത് വർഷക്കാലം ഒരു പെൺകുട്ടിക്ക് പ്രണയത്തെക്കുറിച്ചുള്ള ഉപദേശങ്ങൾ ടെക്സ്റ്റ് സന്ദേശങ്ങൾ വഴി ലഭിക്കുന്നത് കേന്ദ്രീകരിച്ചായിരുന്നു ഈ പരമ്പര. ഒരു സ്പിൻഓഫ് അല്ലെങ്കിൽ സ്പിൻ-ഓഫ് എന്നത് യഥാർത്ഥ കൃതിയിൽ നിന്ന് വ്യത്യസ്തമായ വശങ്ങളിൽ ശ്രദ്ധ കേന്ദ്രീകരിക്കുന്ന, നിലവിലുള്ള ഒരു കൃതിയിൽ നിന്ന് ഉരുത്തിരിഞ്ഞ ഏതൊരു ആഖ്യാന കൃതിയെയും ആണ്.

2018-ൽ, ദി വാമ്പയർ ഡയറീസ് ആസ്പദമാക്കിയുള്ള  ദി ഒറിജിനൽസ് പരമ്പരയുടെ അവസാന സീസണിൽ കരോലിൻ എന്ന തന്റെ വേഷം അവർ വീണ്ടും അവതരിപ്പിച്ചു. 2019 ലെ ആഫ്റ്റർ എന്ന സിനിമയുടെ തുടർച്ചയായ ആഫ്റ്റർ വി കൊളൈഡഡ് (2020) എന്ന പ്രണയ ചിത്രത്തിൽ കിംബർലി എന്ന കഥാപാത്രമായി അക്കോള അഭിനയിച്ചു. 2022-ൽ, ലെഗസീസ് എന്ന പരമ്പരയുടെ അവസാന സീസണിൽ അവർ വീണ്ടും കരോലിൻ എന്ന കഥാപാത്രത്തെ അവതരിപ്പിച്ചു.

 വ്യക്തിജീവിതം 
ദി വാമ്പയർ ഡയറീസ് പരമ്പരയിലെ സഹനടന്മാരായ മൈക്കൽ ട്രെവിനോ, ഇയാൻ സോമർഹാൽഡർ എന്നിവരോടൊപ്പം, എൽജിബിടി യുവതയിൽ ആത്മഹത്യ തടയുന്നതിൽ ശ്രദ്ധ കേന്ദ്രീകരിക്കുന്ന ഇറ്റ് ഗെറ്റ്സ് ബെറ്റർ പ്രോജക്റ്റിനെ അക്കോള പിന്തുണയ്ക്കുന്നു.

2012 ഫെബ്രുവരിയിൽ ഒരു വാർഷിക സൂപ്പർ ബൗൾ പരിപാടിയിൽ കണ്ടുമുട്ടിയതിന് ശേഷമാണ് അക്കോള ദി ഫ്രേ എന്ന അമേരിക്കൻ റോക്ക് ബാൻഡിലെ സംഗീതജ്ഞൻ ജോ കിംഗുമായി ഡേറ്റിംഗ് ആരംഭിച്ചത്. സഹതാരം നീന ഡോബ്രെവ് ആണ് അവരെ തമ്മിൽ പരിചയപ്പെടുത്തിയത്. 2013 മെയ് മാസത്തിൽ വിവാഹനിശ്ചയം നടത്തിയ അവർ, 2014 ഒക്ടോബർ 18 ന് ലൂയിസിയാനയിലെ ന്യൂ ഓർലിയാൻസ് നഗരത്തിൽ വച്ച് വിവാഹിതരായി. വിവാഹത്തോടെ കിംഗിന്റെ മുൻ വിവാഹത്തിലെ രണ്ട് പെൺമക്കളുടെ രണ്ടാനമ്മയായി അക്കോള മാറി.

2016 ജനുവരിയിൽ അക്കോള ഫ്ലോറൻസ് മെയ് എന്ന മകൾക്ക് ജന്മം നൽകി. 2020 ഡിസംബറിൽ അക്കോള അവരുടെ രണ്ടാമത്തെ മകൾ ജോസഫിൻ ജൂണിന് ജന്മം നൽകി. 2022 മെയ് മാസത്തിൽ, വിവാഹമോചനത്തിന് അപേക്ഷ നൽകിയതായി അക്കോള പ്രഖ്യാപിച്ചു. 2023 ഡിസംബറിൽ, അമേരിക്കൻ നടൻ സ്റ്റീവൻ ക്രൂഗറുമായി താൻ ഡേറ്റിംഗ് നടത്തുകയാണെന്ന് അക്കോള സ്ഥിരീകരിച്ചു. 2025 മെയ് 14 ന് അവർ വിവാഹനിശ്ചയം പ്രഖ്യാപിച്ചു.
കണ്ണി=https://en.wikipedia.org/wiki/File:Candice_Accola_by_Gage_Skidmore.jpg|ലഘുചിത്രം|2011 ലെ സാൻ ഡീഗോ കോമിക്-കോണിൽ അക്കോള.

 സിനിമകൾ 
+വർഷംപേര്കഥാപാത്രംകുറിപ്പ്2007പൈറേറ്റ് ക്യാമ്പ്അന്നാലിസ/ടോംജൂനോഅമാൻഡഓൺ ദ ഡോൾമെലോഡിX's & O'sഗ്വെന്നിൻറെ സുഹൃത്ത്2008ഡെഡ്ഗേൾജോവാൻ2009ലവ് ഹർട്സ്ഷാരോൺ2010കിംഗ്സ് ഹൈവേസോഫിയ2011ദ ട്രൂത്ത് എബൌട്ട് ഏഞ്ചൽസ്കൈറ്റ്ലിൻ സ്റ്റോൺ2018Splitting the Bill2020After We CollidedKimberly
കണ്ണി=https://en.wikipedia.org/wiki/File:Candice_Accola_in_June_2013.jpg|ലഘുചിത്രം|2013 ജൂണിൽ ഇംഗ്ലണ്ടിലെ വെസ്റ്റ് മിഡ്‌ലാൻഡ്‌സിൽ കാൻഡിസ്.
+ടെലിവിഷനും മറ്റുംവർഷംപേര്കഥാപാത്രംകുറിപ്പുകൾ2007ഹൌ ഐ മെറ്റ് യുവർ മദർആമിഎപ്പിസോഡ്: "സംതിംഗ് ബോറോവ്ഡ്"2009സൂപ്പർനാച്ചുറൽഅമാൻഡ ഹെക്കർലിംഗ്എപ്പിസോഡ്: "ആഫ്റ്റർ സ്കൂൾ സ്പെഷൽ"ഗ്രീക്ക്ആലിസ്എപ്പിസോഡ്: "ഈസിന്റ് ഇറ്റ് ബ്രൊ-മാന്റിക്?"2009–2017ദ വാമ്പയർ ഡയറീസ്കരോലിൻ ഫോർബ്സ്പ്രധാന കഥാപാത്രം2010ഡ്രോപ്പ് ഡെഡ് ദിവജെസീക്ക ഒർലാൻഡോഎപ്പിസോഡ്: "ബിഗിൻ എഗേൻ"2012ഡേറ്റിംഗ് റൂൾസ് ഫ്രം മൈ ഫൂച്ചർ സെൽഫ്ക്ലോയി കന്നിംഗ്ഹാംവെബ് പരമ്പരി; പ്രധാന കഥാപാത്രവും നിർമ്മാതാവും (സീസൺ 2)2018ദ ഒറിജിനൽസ്Caroline Forbesആവർത്തിച്ചുള്ള റോൾ (season 5)2019ദ ഓർവിൽസോളാന കിറ്റാൻഎപ്പിസോഡ്: "ഹോം"2021–2022ലെഗസീസ്കരോലിൻ ഫോർബ്സ്എപ്പിസോഡ്: "Salvatore: The Musical!" (voice-over)
എപ്പിസോഡ്: "Just Don't Be A Stranger, Okay?" (Special Guest Star)2021ക്രിസ്തുമസ് ഇൻ ട്യൂൺബെല്ലെടെലിവിഷൻ സിനിമ2022സ്യൂട്ട്കേസ് കില്ലർ: ദ മെലാനി മക്ഗുയിർ സ്റ്റോറിമെലാനി മക്ഗുയർടെലിവിഷൻ സിനിമ2025വീ വേർ ലയേർസ്ബെസ് സിൻക്ലെയർപോസ്റ്റ്-പ്രൊഡക്ഷൻ

 അവലംബം 

വർഗ്ഗം:മേയ് 13-ന് ജനിച്ചവർ
വർഗ്ഗം:1987-ൽ ജനിച്ചവർ
വർഗ്ഗം:അമേരിക്കൻ ചലച്ചിത്ര നടിമാർ